CELEX: 32011R0761
Language: hu
Date: 2011-07-29 00:00:00
Title: A Bizottság 761/2011/EU végrehajtási rendelete ( 2011. július 29. ) egyes áruk Kombinált Nómenklatúra szerinti besorolásáról

3.8.2011   
            
            
               HU
            
            
               Az Európai Unió Hivatalos Lapja
            
            
               L 200/1
            
         A BIZOTTSÁG 761/2011/EU VÉGREHAJTÁSI RENDELETE
   (2011. július 29.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 29-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Folyadékok beáramlása és kiáramlása céljából a két végén nyílással rendelkező, műanyag házból álló összekötőelem. Az összekötőelem menetes kupakkal és – visszacsapó szelep formájában – rögzítővel szerelt.
                  Az összekötőelem orvosi infúziós készletekben használatos. Az egyik oldalát egy csőhöz, a másikat egy fecskendőhöz vagy infúziós vezetékhez csatlakoztatják. A rögzítő az összekötőelem fecskendőhöz vagy az infúziós vezetékhez való csatlakoztatásakor kinyílik, az összekötőelem eltávolításakor pedig lezár, ezáltal megakadályozza az infúzió során a folyadék kiszivárgását és a levegő bejutását.
                  Az összekötőelemet steril vagy nem steril csomagolásban mutatják be.
                  
                      (1)
                     Lásd a képen.
                  
               
               
                  8481 30 99
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a 90. árucsoporthoz fűzött 1. megjegyzés g) pontja, valamint a 8481, 8481 30 és a 8481 30 99 KN-kód szövegezése határozza meg.
                  Az összekötőelemet – figyelemmel funkciójára, fizikai jellemzőire és működési módjára – a 8481 30 alszám alá tartozó visszacsapó szelepnek kell tekinteni, mivel a rögzítő kinyitása vagy lezárása, és ezáltal a folyadék egyetlen irányban történő átengedése révén a folyadékok áramlásának szabályozására szolgál (lásd még a 8481 vámtarifaszámhoz tartozó HR Magyarázatot).
                  A 90. árucsoporthoz tartozó megjegyzések 1. g) pontja értelmében a 9018 vámtarifaszám alá, orvosi műszerként és készülékként történő besorolás kizárt.
                  Továbbá, még ha a terméket steril csomagolásban mutatják is be, akkor sem azonosítható a 9018 vámtarifaszám alá tartozó termékként.
                  A terméket ezért műanyag visszacsapó szelepként a 8481 30 99 KN-kód alá kell besorolni.
               
            
         
      
         (1)  A kép csupán tájékoztató jellegű.